Programmi eesmärk on tantsuhuvihariduse – ja üldhariduse koostööprogrammi väljatöötamine ja arendamine kahel suunal: tantsuõpetus iseseisva ainena ning ainetunnid loovliikumise ja -tantsu abil.
#000000
Juba eelmisel aastal Eesti Tantsuhuvihariduse Liidu eestvedamisel hoo sisse saanud tantsulõimingu programm kulgeb edasi koostööpäevadena: praktiliste töötubade ja ideelaboriga läbi Eesti erinevate linnade: Tallinna, Võru, Rakvere ja Pärnu.
#000002
Oodatud on kõik üldhariduskoolide aine- ja klassiõpetajad ning tantsuõpetajad, kes on valmis koolitundidesse tantsulist liikumist lõimima, et ainetunnid oleksid õpilase jaoks haaravad, liikumist ja õppimist soodustavad ning toetaksid tõhusamat õppeprotsessi ning üldpädevuste arengut. Eesmärgiks on suurendada ka tantsuõpetajate valmidust siduda tantsuõpet paremini üldharidusprogrammi ning õpilaste üldpädevuste arengu toetamisega. Käesoleval aastal keskendume eeskätt esimesele kooliastmele.
#000003
11.00-12.30 praktiline töötuba – Helena Pihel
#000006
11.00-12.30 praktiline töötuba – Kärt Tõnisson
#000012
Töötubades praktiseerime läbiproovitud meetodeid erinevate üldhariduskoolis töötavate tantsuõpetajate eestvedamisel.
#000013
Õppemeetodite andmebaas koondab programmi käigus kogutud materjali, mida pidevalt jooksvalt täiendatakse ning on kõigile huvilistele kättesaadav. Koondatakse teemad, mida saab ja mida on hea just tantsu ja liikumise abil õppida ja õpetada ning tuua välja näited erinevatest meetoditest kuidas seda teha.
#000015
Osalema on oodatud kõik üldhariduskoolide aine- ja klassiõpetajad ning tantsuõpetajad.
#000016
Tantsu lõimumise programmi eestvedajad ja täpsustavad küsimused:
#000018
Miks on tantsumeetodite rakendamine õppeprotsessis oluline?
#000019
Liikumine on inimese elu loomulik osa ning eriti loomupärane on liikumine laste jaoks. Tants on midagi palju rohkemat, kui lihtsalt füüsiliselt aktiivne tegutsemine. Erinevaid liikumismeetodeid ainetundide sisuga sidudes soodustame õpilase füüsilist, emotsionaalset, sotsiaalset, kognitiivset ja loomingulist arengut. Tants annab võimaluse õpilastel osaleda aktiivselt teabe kogumise, töötlemise ja analüüsimise protsessis.
#000020
Tantsul on positiivne mõju lapse maailma lihtsamale mõistmisele ning sotsiaalsetele ja emotsionaalsetele suhetele. Isiklik kehaline kogemus annab personaalse mõõtme ja see soodustab nii õppimist kui ka keskendumisvõimet. Tantsimise protsess rakendab inimest terviklikult ning toetatud saab nii mitmeplaaniline õppimine kui ka inimese terviklik areng – keha, meele ja vaimu koostöö.
#000021
Kui õppimine toimub peamiselt istudes, vaadates ja kuulates, siis mõned meeled ja emotsioonid võivad jääda nõrgemaks ning kaotame tasakaalu. Tants aitab emotsioone, vaimsust, teadmist ja kehalist kogemist tasakaalus hoida.
#000022
Kindlasti soodustab tantsu ja liikumise abil õppimine ka probleemide lahendamise ja loova ning kriitilise mõtlemise oskuse arengut.
#000023
Teeme omavahel koostööd, head üldhariduse õpetajad ja tantsuõpetajad ning võtame selle väljakutse vastu!
#000025
22.03.19 kell 11-14 I koostööpäev: Fookuses oli kolm tantsu lõimimise võimalust üldhariduskoolis: kool ja huvikool saavad kokku, tantsutund koolis eraldi tunnina ja tantsu abil ainete õppimine.
#000026
7.06.19 kell 11-14 II koostööpäev: matemaatika õpetamine tantsu abil (eestvedaja Eve Noormets). Oodatud ka aineõpetajad!
#000027
23.08.19 kell 11-14 III koostööpäev: ajaloo õpetamine tantsu abil (eestvedaja Anne Tamm-Kivimets). Oodatud ka aineõpetajad!
#000028
18.10.19 kell 11-14 IV koostööpäev: loodusainete õpetamine tantsu abil (eestvedajad Anne ja Eve). Oodatud ka aineõpetajad!
#000029